A BIZOTTSÁG 1003/2006/EK RENDELETE
(2006. június 30.)
a cukorágazatban 2006. július 1-től a melaszra alkalmazandó irányadó árak és kiegészítő importvámok rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a cukor piacának közös szervezéséről szóló, 2006. február 20-i 318/2006/EK tanácsi rendeletre (1) és különösen annak 27. cikke (2) bekezdésére,
mivel:
(1)
A cukorágazatban a melasz behozatalára vonatkozó végrehajtási rendelkezések megállapításáról és a 951/2006/EK rendelet (2) módosításáról szóló, 2006. június 30-i a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról. Ezt az árat a 951/2006/EK rendelet 27. cikkében meghatározott szabványminőségre kell megállapítani.
(2)
Az irányadó árak meghatározásakor figyelembe kell venni a 951/2006/EK rendelet 29. cikkében meghatározott minden információt, kivéve az említett rendelet 30. cikkében meghatározott esetekben, valamint adott esetben a rögzítés a 951/2006/EK rendelet 33. cikkében meghatározott módszer alapján történhet.
(3)
A nem szabványminőségre vonatkozó árkiigazítás esetén a kínált melasz minőségétől függően a 951/2006/EK rendelet 32. cikke alapján növelni vagy csökkenteni kell az árakat.
(4)
Amennyiben eltérés van az adott termék küszöbára és irányadó ára között, kiegészítő importvámot kell meghatározni a 951/2006/EK rendelet 39. cikkében meghatározott feltételek szerint. Amennyiben az importvámokat a 951/2006/EK rendelet 40. cikke értelmében felfüggesztik, e vámok egyedi összegét rögzíteni kell.
(5)
Rögzíteni kell az érintett termékek behozatalára vonatkozó irányadó árakat és kiegészítő vámokat, a 951/2006/EK rendelet 34. bekezdésével összhangban.
(6)
Az e rendeletben előírt intézkedések összhangban vannak a Cukorpiaci Irányítóbizottság véleményével,
ELFOGADTA EZT A RENDELETET:
1. cikk
A 951/2006/EK rendelet 34. cikkében meghatározott termékek behozatalára alkalmazandó irányadó árakat és a kiegészítő vámokat a melléklet állapítja meg.
2. cikk
Ez a rendelet 2006. július 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 30-án.